stanford-oval/wikipedia huggingface dataset:
ימי הפרח והאהבה
הצלחה מסחרית

ב-17 במאי 1992 הוצג "ימי הפרח והאהבה" כמועמד לכניסה למצעד הפזמונים השבועי של רשת ג'. בשבוע שלאחר מכן דורג במקום ה-21. ב-14 ביוני עלה למקום ה-16 – המיקום הגבוה ביותר אליו הגיע. לבסוף, ב-19 ביולי יצא מהדירוג השבועי לאחר שמונה שבועות צעידה רצופה. ברדיו גלי צה"ל הגיע בשיאו למקום העשירי.
מיקומי שיא

|   ‏‏‏  מצעדים ודירוגים (1992)> מדינה |   ‏‏‏  מצעדים ודירוגים (1992)> מצעד |   ‏‏‏  מצעדים ודירוגים (1992)> מיקום שיא |   ‏‏‏  מצעדים ודירוגים (1992)>  |
| --- | --- | --- | --- |
|  ישראל | רשת ג' | 16 |  |
|  ישראל | גלי צה"ל | 10 |  |
הערות שוליים

1 2  ימי הפרח והאהבה באתר סטריאו ומונו
↑  זן נדיר באתר סטריאו ומונו
↑  מילות השיר "ימי הפרח והאהבה", באתר שירונט
| קורין אלאל |
| --- | --- | --- |
דיסקוגרפיה
| אלבומי אולפן | "קורין אלאל" • "פירות אסורים" • "אנטארקטיקה" • "שפת אימי" • "זן נדיר" • "כשזה עמוק" • "תנינענק" • "הכחול של השמיים" • "פשוט כל כך" • "ארנבות משוקולד" • "קהלת" • "כאחד האדם" |  |
| אלבומי אוסף | "האוסף" • "המיטב" |  |
| אלבומי הופעה | "לתמונה נוספו המון צבעים" • "אקווריום: הופעות במפעל הפיס" |  |
| אלבומי משותפים | "ארץ טרופית יפה" • "לו באת – נשים שרות שם טוב לוי" |  |
| אלבומי מחווה | "חברים שרים קורין" |  |
| מארזי תקליטורים | "קורין אלאל / פירות אסורים" • "האלבומים המקוריים" |  |
| סינגלים | "סמבה אבן גבירול" • "תן לי קצת ממך" • "שיר בכיף" • "כבשים" • "פירות אסורים" • "שישי בלילה" • "ארץ קטנה עם שפם" • "אנטארקטיקה" • "שיר לשירה" • "שפת אימי" • "זן נדיר" • "תאונה" • "יוצאת אל החיים" • "ימי הפרח והאהבה" • "מעיין" • "הוא כאן" • "לחיות" • "פירמידות" • "כשזה עמוק" • "תנינענק" |  |
| שירים אחרים | "רוצים שלום" • "אמסטרדם" • "אין לי ארץ אחרת" • "התעשייה האבירית" • "שלושת הפעמונים" • "המנון לאהבה" • "ספק גדול" • "החיים בוורוד" |  |
צמיד כושר

צמיד כושר של חברת Fitbit המציג בזמן אמת מידע אודות קצב פעימות הלב
צמיד כושר הוא מכשיר אלקטרוני המשמש למעקב אחר מידע הקשור לכושר גופני כגון ספירת צעדים, חישוב כמות הקילומטרים שהולכים, חישוב רמת הפעילות הגופנית הכוללת, חישוב שריפת קלוריות, ובמקרים מסוימים גם פיקוח על קצב פעימות הלב ועל ואיכות השינה. זהו סוג של מחשוב לביש ומסונכרנים, במקרים רבים באופן אלחוטי, עם מחשב או טלפון חכם. המטרה העיקרית של צמיד הכושר היא להגביר את המוטיבציה של המשתמש, ולאפשר לו לשפר את ביצועיו. צמידי כושר הם למעשה גרסאות משודרגות של פדומטרים (מד צעדים).
חלק מצמידי הכושר מסוגלים ליידע את המשתמשים כאשר הם ביצעו מטרות יומיות כמו ללכת מעל ל-10,000 צעדים ביום, או כאשר הם אינם פעילים לאורך זמן רב מדי, וכמו גם לספק דוחות ותרשימים על הפעילות הגופנית היומית והחודשית.
חלק גדול מההצלחה של צמידי הכושר נובעת מהממד החברתי של שיתוף המידע באמצעות מדיה חברתית והתחרות על השגת תוצאות גבוהות יותר בין בני זוג או קולגות.
יצרני צמידי כושר

Fitbit - מייצרת את צמידי הכושר Fitbit Flex, Fitbit Uno, Fitbit Cremallera, Fitbit Surge, Fitbit Cargo, Fitbit Cargo HR.
גרמין - מייצרת את צמידי הכושר Garmin Vivofit, Garmin Vivofit 2, Garmin Vivosmart, Garmin Vivoactive Huawei.
מיקרוסופט - מייצרת את צמיד הכושר Microsoft band.
נייקי - מייצרת את צמידי הכושר Nike+ FuelBand y Nike+ FuelBand SE.
סמסונג - מייצרת את צמיד הכושר Samsung Gear Fit.
סוני - מייצרת את צמידי הכושר Sony SmartBand SWR10, Sony SmartBand Talk SWR30.
Xiaomi - יצרנית של Xiaomi Mi Band
ראו גם

Quantified self
הערות שוליים

1 2  Jeff Beckham, "Fitness Trackers Use Psychology to Motivate Couch Potatoes", Wired, April 19, 2012.
↑  Jill Duffy, "The Best Activity Trackers for Fitness", PC Magazine, May 22, 2013.
1 2  Caroline McCarthy, "Work out, get on scale...tell your friends?", CNET, July 21, 2010.
↑  G. F., "Quantified self: Fit, fit, hooray!", Babbage, The Economist, May 24, 2013.
↑  Chuong Nguyen, "Zamzee Activity Tracker Hopes to Combat Obesity in Children", Ubergizmo, November 23, 2010.
↑  Daniel Rubino, "Microsoft Band: Unboxing and hands-on tour of Microsoft's new 'smart' wearable", WindowsCentral, October 30, 2014, retrieved October 31, 2014.
↑  Matt Burns,"Sony’s Waterproof Wearable To Be Available Worldwide In March", TechCrunch, February 23, 2014, retrieved September 14, 2014.
↑  Anurag Kumar, "Sony SmartBand Talk SWR30 launched with 1.4" e-paper display at IFA 2014", Gizmo Bolt September 3, 2014, retrieved September 14, 2014.
| --- | --- |
בקרת זהויות :  NLI: 987012410245105171  LCCN: sh2018003051
מתודולוגיה

מתודולוגיה היא כלל העקרונות, שיטות הפעולה, החוקים וההנחות, אשר מחקר מסוים או העיסוק בדיסציפלינה מסוימת (מדעית, אמנותית או אחרת) – או במדע בכלל – מבוסס עליהם ומונחה על-פיהם. מתודולוגיה עשויה לכלול לא יותר מאשר אוסף פשוט של שיטות ונהלים, או לכלול גם את הרציונל, הגישה הפילוסופית וראיית העולם האונטולוגית והאפיסטמולוגית אשר מעצבת ומנחה אותה.
המונח "מתודולוגיה" מתאר גם ענף בפילוסופיה העוסק בלמידתם, חקירתם וניתוחם השיטתי של כלל העקרונות שעל־פיהם מאורגנים ופועלים ענפי המדע השונים ושל אופן פעולתו של המחקר המדעי בכללותו.
סוגי מתודולוגיות

מחקר כמותי: מתמקד באיסוף נתונים מספריים וניתוחם באמצעות כלים סטטיסטיים. מתאים לשאלות מחקר שניתן למדוד בצורה אובייקטיבית ומדויקת.
מחקר איכותני: מתמקד בהבנה מעמיקה של תופעות באמצעות איסוף וניתוח נתונים לא-מספריים, כמו ראיונות, תצפיות ותיאורים מפורטים. מתאים לשאלות מחקר הדורשות הבנה עמוקה ורחבה יותר של הנושא.
מחקר משולב: משלב בין שיטות כמותיות ואיכותניות כדי לקבל תמונה שלמה יותר של נושא המחקר. גישה זו מאפשרת ניצול היתרונות של שתי הגישות במקביל.
חשיבות המתודולוגיה

המתודולוגיה היא הבסיס לביצוע מחקר מדעי אמין ומהימן. היא מאפשרת לחוקרים להגדיר בצורה ברורה את שיטות העבודה שלהם, להסביר את הבחירות המתודולוגיות שעשו ולהציג את תהליך המחקר בצורה שקופה וברורה לקוראים. הבנה עמוקה של המתודולוגיה חיונית להבטחת איכות המחקר ולתרומתו לקידום הידע בתחומים השונים.
מתודולוגיה מהווה נדבך מרכזי בכל מחקר אקדמי, והיא מספקת את הכלים והעקרונות לביצוע מחקר שיטתי ומעמיק. היא מאפשרת לחוקרים להתמקד בשאלות המחקר שלהם, לבחור את השיטות המתאימות ביותר ולבצע את המחקר בצורה מובנית ומאורגנת.
ראו גם

השיטה המדעית
מחקר
שיטות מחקר - מונחים
שיטות מחקר כמותניות
מחקר איכותני
מחקר מתאמי
אתנוגרפיה
מתודה (פירושונים)
הערות שוליים

↑  Definition of METHODOLOGIES, www.merriam-webster.com (באנגלית)
1 2 3  אקדמוס, מהי מתודולוגיה ואיך לבחור אותה? כל מה שצריך לדעת, באתר אקדמוס, ‏2019-09-16
1 2  מתודולוגיה - מה זה? דוגמאות, סוגי בעיות מתודולוגיות במחקר ועוד, באתר קל ללמוד, ‏2022-03-14
| --- | --- |
בקרת זהויות :  NLI: 987007529313705171  BnF: cb11932499z (data)  GND: 4139716-2  LCCN: sh85084414  LNB: 000052822  NDL: 00563343  NKC: ph137622
נבחרת איסלנד בכדורגל

ערך זה עוסק בנבחרת הגברים של איסלנד בכדורגל. אם התכוונתם לנבחרת הנשים, ראו .
סמל ההתאחדות האיסלנדית לכדורגל
נבחרת איסלנד בכדורגל (באיסלנדית: Íslenska karlalandsliðið í knattspyrnu) היא נבחרת הכדורגל הלאומית של איסלנד. הנבחרת העפילה לראשונה לטורניר גמר בינלאומי ביורו 2016, בו הגיעה לרבע הגמר. בקיץ 2017 העפילה איסלנד למונדיאל 2018 לראשונה בתולדותיה.
הדירוג הנוכחי של נבחרת איסלנד ברשימת הדירוג של פיפ"א, הוא המקום ה-70 בעולם, נכון ל-28 בנובמבר 2024; הניקוד הוא 1,355.10 – ללא שינוי לעומת ניקוד קודם. דירוג השיא 18 נמדד לראשונה בפברואר 2018, והדירוג הנמוך ביותר 131 נמדד לראשונה באפריל 2012.
אחד המשחקים הידועים של הנבחרת הוא משחק ידידות שקיימה נגד אסטוניה ב-24 באפריל 1996 בטאלין, אסטוניה. במהלך המחצית השנייה של המשחק, איידור גודיונסון נכנס כמחליף לאביו ארנור. אירוע זה נחשב לפעם הראשונה שאבא ובנו שיחקו יחד באותו משחק בינלאומי.
היסטוריה > שנים ראשונות

התאחדות הכדורגל האיסלנדית נוסדה בשנת 1912, אולם משחקה הבינלאומי הראשון נערך רק ב-29 ביולי, 1930 נגד איי פארו במשחק חוץ ובו ניצחה איסלנד 0–1. עם זאת, באותה תקופה שתי הנבחרות לא היו שייכות לפיפ"א. המשחק הראשון של איסלנד כחברה בפיפ"א נערך ברייקיאוויק נגד דנמרק ב-27 ביולי 1946 ובו הובסה איסלנד 0–3. ניצחונה הראשון של איסלנד הושג מול פינלנד ב-1947. במשך שנותיה הראשונות לא השתתפה איסלנד במוקדמות הגביע העולמי או במוקדמות אליפות אירופה. איסלנד השתתפה לראשונה במוקדמות מונדיאל 1958, אך הובסה בכל משחקיה. איסלנד השתתפה לראשונה במוקדמות אליפות אירופה לקראת יורו 1964, אך הודחה בסיבוב הראשון על ידי אירלנד. איסלנד החלה להשתתף באופן סדיר במוקדמות גביע העולם משנת 1974 ובמוקדמות אליפות אירופה משנת 1976.
היסטוריה > יורו 2016

במוקדמות מונדיאל 2014 הייתה איסלנד קרובה להעפיל לראשונה בתולדותיה לגביע העולם ולהפוך בכך למדינה הקטנה ביותר (מבחינת אוכלוסייה) המעפילה לטורניר גמר הגביע העולמי. היא סיימה במקום השני בבית המוקדם אחרי שווייץ ולפני סלובניה, נורווגיה, אלבניה וקפריסין ועלתה לצמד משחקי פלייאוף על ההעפלה מול קרואטיה. המשחק הראשון בין הנבחרות באיסלנד הסתיים בתיקו 0-0, אך במשחק הגומלין ניצחה קרואטיה 0–2.
במוקדמות יורו 2016 הפגינה איסלנד יכולת גבוהה כאשר גברה פעמיים על הולנד, שסיימה שלישית במונדיאל 2014, וכן גברה על צ'כיה וטורקיה. איסלנד העפילה לטורניר הגמר לאחר שסיימה שנייה בבית המוקדם אחרי צ'כיה ולפני טורקיה, הולנד, קזחסטן ולטביה. למעשה הייתה זו העפלתה הראשונה לשלב גמר של טורניר בינלאומי.
בטורניר הגמר שובצה איסלנד לבית עם פורטוגל, אוסטריה והונגריה. איסלנד סיימה בתיקו 1-1 עם פורטוגל ועם הונגריה. במשחק האחרון של שלב הבתים ניצחה איסלנד את אוסטריה בתוצאה 1–2 משער שהובקע 4 דקות בתוספת הזמן על ידי ארנור אינגווי טראוסטסון. היה זה ניצחונה הראשון בטורניר גדול, ובזכות הניצחון העפילה לשמינית הגמר מהמקום השני בבית. בשלב שמינית הגמר ניצחה איסלנד את אנגליה, שנחשבה לעדיפה עליה, 1-2 לאחר שמחקה פיגור מוקדם משערים של קולביין סיגת'ורסון ורגנאר סיגורדסון, והעפילה לרבע הגמר. ברבע הגמר הפסידה לצרפת 5-2 וסיימה את דרכה ביורו.
היסטוריה > מונדיאל 2018

במוקדמות מונדיאל 2018 סיימה איסלנד ראשונה בבית המוקדם לפני קרואטיה, אוקראינה, טורקיה, פינלנד וקוסובו ובכך העפילה למונדיאל 2018. הייתה זו הפעם הראשונה בה איסלנד העפילה לגביע העולם בכדורגל. בטורניר הגמר, איסלנד הוגרלה לבית עם ארגנטינה, קרואטיה וניגריה. במשחקה הראשון מול ארגנטינה סיימה בתיקו 1-1 אך בהמשך הפסידה 0–2 לניגריה ו-1–2 לקרואטיה וסיימה במקום האחרון בבית.
כל גביעי העולם

| שנה | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- |
אורוגוואי 1930: לא הייתה חברה בפיפ"א
הממלכה האיטלקית 1934: לא הייתה חברה בפיפ"א
צרפת 1938: לא הייתה חברה בפיפ"א
ברזיל 1950: לא נרשמה
שווייץ 1954: רישום נדחה על ידי פיפ"א
שוודיה 1958: לא העפילה
צ'ילה 1962: פרשה
אנגליה 1966: לא נרשמה
מקסיקו 1970: פרשה
גרמניה 1974: לא העפילה
ארגנטינה 1978: לא העפילה
ספרד 1982: לא העפילה
מקסיקו 1986: לא העפילה
איטליה 1990: לא העפילה
ארצות הברית 1994: לא העפילה
צרפת 1998: לא העפילה
קוריאה הדרומית יפן 2002: לא העפילה
גרמניה 2006: לא העפילה
דרום אפריקה 2010: לא העפילה
ברזיל 2014: לא העפילה
| רוסיה 2018 | סיבוב ראשון | 3 | 0 | 1 | 2 | 2 | 5 |
קטר (מדינה) 2022: לא העפילה
ארצות הברית מקסיקו קנדה 2026: 
| סה"כ | 1/22 | 3 | 0 | 1 | 2 | 2 | 5 |
משחקי תיקו כוללים גם משחקים שהוכרעו בבעיטות הכרעה
כל אליפויות אירופה

| שנה | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- |
צרפת 1960: לא נרשמה
ספרד 1964: לא העפילה
איטליה 1968: לא נרשמה
בלגיה 1972: לא נרשמה
יוגוסלביה 1976: לא העפילה
איטליה 1980: לא העפילה
צרפת 1984: לא העפילה
גרמניה 1988: לא העפילה
שוודיה 1992: לא העפילה
אנגליה 1996: לא העפילה
בלגיה הולנד 2000: לא העפילה
פורטוגל 2004: לא העפילה
אוסטריה שווייץ 2008: לא העפילה
פולין אוקראינה 2012: לא העפילה
| צרפת 2016 | רבע גמר | 5 | 2 | 2 | 1 | 8 | 9 |
האיחוד האירופי 2020: לא העפילה
גרמניה 2024: לא העפילה
בריטניה אירלנד 2028: 
| סה"כ | 1/17 | 5 | 2 | 2 | 1 | 8 | 9 |
משחקי תיקו כוללים גם משחקים שהוכרעו בבעיטות הכרעה
ליגת האומות של אופ"א

| שנה | דרג | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- | --- |
| פורטוגל 2018-2019 | א | שלב הבתים | 4 | 0 | 0 | 4 | 1 | 13 |
| איטליה 2020-2021 | א | ירדה לדרג ב | 6 | 0 | 0 | 6 | 5 | 17 |
| הולנד 2022-2023 | ב | שלב הבתים | 4 | 0 | 4 | 0 | 6 | 6 |
| 2024-2025 | ב |  |  |  |  |  |  |  |
2026-2027: 
| סה"כ | סה"כ | סה"כ | 14 | 0 | 4 | 10 | 12 | 36 |
משחקי תיקו כוללים גם משחקים שהוכרעו בבעיטות הכרעה
סגל הנבחרת

להלן רשימת השחקנים שזומנו לקראת המשחקים נגד גרמניה, ארמניה וליכטנשטיין במסגרת מוקדמות מונדיאל 2022.
הנתונים נכונים ל-28 במרץ 2021. (לאחר המשחק נגד גרמניה)
| מס' | עמדה | שם | תאריך לידה | הופעות | שערים | מועדון |
| --- | --- | --- | --- | --- | --- | --- |
|  | שוער | האנס ת'ור האלדורסון | 27 באפריל 1984 | 75 | 0 | איסלנד ואלור |
|  | שוער | אוגמונדור כריסטינסון | 19 ביוני 1989 | 17 | 0 | יוון אולימפיאקוס |
|  | שוער | רונאר אלכס רונארסון | 18 בפברואר 1995 | 7 | 0 | אנגליה ארסנל |

|  | הגנה | בירקיר מאר סייוורסון | 11 בנובמבר 1984 | 95 | 2 | איסלנד ואלור |
|  | הגנה | הולמר אורן אייולפסון | 6 באוגוסט 1990 | 19 | 2 | נורווגיה רוזנבורג |
|  | הגנה | סבריר אינגי אינגסון | 5 באוגוסט 1993 | 37 | 3 | יוון פאוק סלוניקי |
|  | הגנה | רגנאר סיגורדסון | 15 ביוני 1986 | 97 | 5 | אוקראינה רוך לבוב |
|  | הגנה | הודור ביורגווין מגנוסון | 11 בפברואר 1993 | 35 | 2 | רוסיה צסק"א מוסקבה |
|  | הגנה | ארי סקולסון | 14 במאי 1987 | 78 | 0 | בלגיה אוסטנדה |
|  | הגנה | הרטור הרמנסון | 8 בפברואר 1995 | 18 | 1 | דנמרק ברונדבי |
|  | הגנה | קאורי אאורנסון | 13 באוקטובר 1982 | 88 | 6 | איסלנד ויקינגור |
|  | הגנה | אלפונס סמסטד | 6 באפריל 1988 | 3 | 0 | נורווגיה בודה/גלימט |

|  | קשר | ויקטור פאלסון | 30 באפריל 1991 | 24 | 0 | גרמניה דרמשטאדט 98 |
|  | קשר | יוהאן ברג גודמונדסון | 27 באוקטובר 1990 | 77 | 8 | אנגליה ברנלי |
|  | קשר | בירקיר ביארנסון | 27 במאי 1988 | 93 | 13 | איטליה ברשה |
|  | קשר | ארנור סיגורדסון | 15ב במאי 1999 | 12 | 1 | רוסיה צסק"א מוסקבה |
|  | קשר | רונאר מאר סיגרובנסון | 18 ביוני 1990 | 31 | 1 | רומניה צ'.פ.ר. קלוז' |
|  | קשר | ארון גונארסון | 22 באפריל 1989 | 92 | 3 | קטר (מדינה) אל ערבי |
|  | קשר | ארנור אינגווי טרוסטסון | 30 באפריל 1993 | 38 | 5 | ארצות הברית ניו אינגלנד רבולושן |

|  | חלוץ | קולביין סיגת'ורסון | 14 בנמרץ 1990 | 61 | 26 | שוודיה א.י.ק סולנה |
|  | חלוץ | הולמברט פרידונסון | 19 באפריל 1993 | 4 | 2 | איטליה ברשה |
|  | חלוץ | יון דאדי בדוורסון | 35 במאי 1992 | 39 | 2 | אנגליה מילוול |
|  | חלוץ | אלברט גודמונדסון | 15 ביוני 1997 | 19 | 3 | הולנד א.ז. אלקמאר |
שחקנים מפורסמים

אאוסגייר סיגורווינסון
אטלי אדוולדסון
אלברט גודמונדסון
איידור גודיונסון
ארנור גודיונסון
גודני ברגסון
הרמן הריידסון
ריכארדור יונסון
רונאר קריסטינסון
גילפי סיגורדסון
וידאר קיארטאנסון
שיאי שחקנים

נכון ל-19 בנובמבר 2024.
שיאי שחקנים > שיאני ההופעות

| דירוג | שחקן | שנים בנבחרת | הופעות | שערים |
| --- | --- | --- | --- | --- |
| 1 | בירקיר ביארנסון | 2010-2022 | 113 | 15 |
| 2 | רונאר קריסטינסון | 2004-1987 | 104 | 3 |
| 2 |  |  | 104 |  |
| ארון גונארסון | 2008–הווה | 5 |  |  |
| 4 | בירקיר סייוורסון | 2007–2021 | 103 | 3 |
| 5 | רגנאר סיגורדסון | 2007– 2020 | 97 | 5 |

| 6 | יוהאן גודמונדסון | 2008 - הווה | 96 | 8 |
| 7 | קאורי אאורנסון | 2005 - 2021 | 90 | 6 |
| 8 | הרמן הריידרסון | 1996 - 2011 | 89 | 5 |
| 9 | איידור גודיונסן | 1996 - 2016 | 88 | 26 |
| 10 | ארי פריי סקולסון | 2009 - 2021 | 83' | 0 |
| 10 |  |  | 83' |  |
| גילפי סיגורדסון | 2010 - הווה | 27 |  |  |
שיאי שחקנים > מלכי השערים

| דירוג | שחקן | שנים בנבחרת | שערים | הופעות | ממוצע למשחק |
| --- | --- | --- | --- | --- | --- |

| 1 | גילפי סיגורדסון | 2010 - הווה | 27 | 83 | 0.33 |
| 2 | קולביין סיגת'ורסון | 2010 - 2021 | 26 | 64 | 0.41 |
| 2 | איידור גודיונסן | 1996 - 2016 | 26 | 88 | 0.3 |
| 4 | אלפרד פינבוגאסון | 2023-2010 | 18 | 73 | 0.25 |
| 5 | ריקהרדור יונסון | 1947 - 1965 | 17 | 33 | 0.52 |
| 6 | בירקיר ביארנסון | 2022-2010 | 15 | 113 | 0.13 |
| 7 | ריקהרדור דדסון | 1991 - 2004 | 14 | 44 | 0.32 |
| 7 | ארנור גודיונסן | 1979–1997 | 14 | 73 | 0.19 |
| 9 | ת'ורדור גודיונסון | 1993 - 2004 | 13 | 58 | 0.22 |
| 10 | טריגוי גיודמיונדסון | 1997 – 2008 | 12 | 58 | 0.22 |
| 10 | היידאר הלגיוסון | 1999–2011 | 12 | 58 | 0.22 |
הערות שוליים

↑  דירוג לנבחרות לאומיות לגברים באתר פיפ"א
1 2  החל מאוגוסט 1993 – אז החל דירוג פיפ"א לנבחרות גברים בכלל
בירקיר ביארנסון שיאן ההופעות (113) בנבחרת איסלנד בכל הזמנים.
גילפי סיגורדסון מלך שערי (27) נבחרת איסלנד בכל הזמנים.
רצח אליעזר וייס

| חלק ממלחמת העצמאות |
| --- | --- |

 תאריך:  4 בנובמבר 1948
 תאריך עברי:  ב' בחשוון ה'תש"ט
 מקום:  רשפון, ישראל ישראל
 סוג:  פיגוע 
 הרוגים:  1
 חטופים:  1
 
ביתו של אליעזר וייס ברשפון. הבית שימש שנים רבות כמזכירות המושב
רצח אליעזר וייס אירע ב-4 בנובמבר 1948 כשחברי כנופיה ערבית מטולכרם פרצו לביתו של אליעזר וייס ברשפון, ירו בו למוות מטווח קצר וחטפו את אשתו. האשה שוחררה לאחר מספר שבועות במסגרת חילופי שבויים.
רקע

המושב רשפון הוקם ב-1936 ומימיו הראשונים סבל מיחס עוין של ערביי הכפרים השכנים, שהתבטא בדרך כלל בגניבות של תוצרת חקלאית, פרות ורכוש. יחס זה הכתיב היערכות של תושבי המקום לשמירה על היישוב, שכללה עמדות שמירה והקמת סליק להעשרת מגוון כלי הנשק שבידי התושבים.
אחד היישובים הערבים הקרובים שתושביו התנכלו לרשפון ולישובים אחרים באזור היה הכפר טירה. כפר זה עבר ביוני 1948 מידי צבא ההצלה לשליטת הצבא העיראקי שהחזיק בו עד מסירתו לממשלת ישראל במסגרת הסכמי רודוס. כמו כן שימשה טירה כנקודת מעבר של ערבים מכפרים מזרחית לה.
פרשת הרצח > אליעזר וייס

אליעזר וייס נולד ב-1914 בלובלין, פולין ועלה ארצה ב-1935. תחילה הצטרף לגרעין הנוער הציוני "בנתיב" שישב ברמת השרון ומשם המשיך לעבודת בניין בירושלים. עם פרוץ המרד הערבי הגדול התגייס כנוטר למשטרת המנדט ונשלח לשמור בקליה, ים המלח ובהמשך שמר לאורך גבול הצפון. ב-1940 היה ממקימי המושב שאר ישוב שם נישא ב-1941 לאסתר אטקה לבית טישקוביץ אותה הכיר עוד בתקופה בה היה ברמת השרון ויחד הולידו 2 ילדים (חווה ואריה). ב-1946 עבר עם משפחתו לגדרה ובספטמבר 1948 קנה משק ברשפון. בהגרלת המגרשים "זכה" וייס בחלקה מרוחקת והתקשה לפרנס בעזרתה את משפחתו לכן ניהל גם את הצרכנייה.
פרשת הרצח > הרצח ברשפון

ב-4 בנובמבר 1948 יצאה מטולכרם כנופיה חמושה של 9 ערבים בדויים מאנשי צבא ההצלה בהנהגתו של חסן אבו פאיד. חברי הכנופיה שהיו צאצאי עבדים שהובאו לארץ ישראל זוהו על ידי העדים ככהי עור. הכנופיה עברה דרך טירה, שהייתה תחת שלטון מפקד עיראקי שאישר לה לעבור דרך טירה בתנאי שיביאו יהודי חי או מת, והמשיכה לכוון רשפון. בהגיעם בסביבות 11 בלילה פרצו חברי הכנופיה לבית וייס שהיה הקיצוני ביישוב וירו באליעזר שקם לקראתם בתת-מקלע סטן שהיה ברשותם. אסתר ניסתה להגיע לחדר הילדים אולם חברי הכנופיה לכדו אותה.
קברו של וייס היה הקבר הראשון שנכרה במושב.
פרשת הרצח > חטיפת אסתר וייס

לאחר רצח אליעזר נסוגו חברי הכנופיה מרשפון עם האשה אסתר כשהם משאירים חיים מאחור את 2 הילדים. היא נלקחה לטירה ובהמשך לטולכרם שם נחקרה על ידי קצינים עיראקים שקיוו לשאוב ממנה מידע. אחר כך הועברה לשכם ולעמאן ולבסוף שוכנה במחנה שבויים ליד העיר מפרק שבירדן יחד עם שבויי גוש עציון ושבויי העיר העתיקה. בזמן שהותה בשבי טופלו הילדים על ידי אחיה של אסתר ומשפחתו.
אסתר שוחררה מהשבי ב-7 בדצמבר 1948.
היא הוחזרה על ידי השלטונות העיראקיים תמורת שבוי ערבי.
היא חזרה לבית ולילדיה ולאחר זמן קצר עזבה המשפחה את המושב.
פרשת הרצח > משפט הרוצחים

עם העברת השליטה על טירה לישראל במסגרת הסכמי רודוס עצר צה"ל את רפיק אל שייך נג'יב וחסן עבדאללה מנצור שהיו מנכבדי טירה והואשמו בסיוע לחברי כנופיית הרוצחים על ידי גביית "מעשר" מהביזה בתמורה לאישור מעבר בכפר וכן בעידודם לרצוח יהודים. משפטם של השניים החל בדצמבר 1949 ובמהלכו נשמעו עדויות של ערבים המקורבים לנאשמים ולאנשי הכנופיה. בסופו של דבר זוכו שני הנאשמים לאחר שלא הוכחה אחריותם המוחלטת לרצח.
פרשת הרצח > פעולות התגמול

במהלך 1949 יצאו כוחות ההגנה לפעולת נקם, רצחו מספר תושבים בטירה וחילקו כרוזים של "עין תחת עין, שן תחת שן".
בינואר 1950 הגיעו ערבים, משתפי פעולה עם צה"ל, לכפר נור א-שמס שליד טולכרם והרגו את ראש חוליית הרוצחים חסן אבו פאיד ואת שלושת אחיו.
פרשת הרצח > בית וייס

הבית בו גרה משפחת וייס הוקם ב-1935 ואוכלס ב-1936 על ידי משפחת פישמן שהייתה בין מייסדי המושב. ב-1944 עזבה משפחת פישמן והבית הפך למבנה ציבור. בספטמבר 1948 נכנסה משפחת וייס לגור בבית עד אירוע הרצח בדצמבר אותה שנה. לאחר עזיבת משפחת וייס חזר הבית לשמש את הציבור כמזכירות, דואר והנהלת חשבונות. הבית הוכרז כאתר מורשת מטעם המועצה לשימור אתרי מורשת בישראל.
הערות שוליים

↑  אליעזר היה בנם של אריה-לייב וייס וגולדה לבית הודס. שני ההורים נשארו בפולין ונרצחו בשואה.
↑  אלמונים התקיפו בית יהודי ברשפון - הבעל נהרג ביריה ואשתו נחטפה, חרות, 7 בנובמבר 1948
↑  בני מוריס, מלחמות הגבול של ישראל, 1949–1956, עמ' 48.
↑  החל משפט הנאשמים ברצח ברשפון, חרות, 12 בדצמבר 1949
↑  החל משפט שני תושבי טירה הנאשמים ברצח ווייס ברשפון, הארץ, 12 בדצמבר 1949
↑  "לא הסתתרנו בשטח ישראל" - איש כנופיה, הארץ, 4 בינואר 1950
משודרג (סרט, 2024)

| --- | --- |
כרזת הסרט הרשמית
כרזת הסרט הרשמית
 בימוי:  קרלוס יאנג 
 הופק בידי:  מייק קארז ויליאם בינדלי לנה רוקלין פירס טמפסט
 תסריט:  כריסטין לניג, ג'סטין מתיוס, לוק ספנסר רוברטס 
 עריכה:  ברוס גרין 
 שחקנים ראשיים:  קמילה מנדס ארצ'י רנו לנה אולין מריסה טומיי
 צילום:  מייק שטרן סטרז'ינסקי
 מדינה:  ארצות הברית 
 חברת הפקה:  Gulfstream Pictures Luber Roklin Entertainment Tempo Productions
 חברה מפיצה:  אמזון פריים וידאו
 הקרנת בכורה:  9 בפברואר 2024 
 משך הקרנה:  104 דקות
 שפת הסרט:  אנגלית 
 סוגה:  קומדיה רומנטית
 דף הסרט ב־IMDb
 
משודרג (באנגלית: Upgraded) הוא סרט קומדיה רומנטית אמריקאי בבימויו של קרלוס יאנג. בסרט מככבים קמילה מנדס, ארצ'י רנו, לנה אולין ומריסה טומיי.
הסרט עלה לשידור בספק שירות הזרמת המדיה "אמזון פריים וידאו" ב-9 בפברואר 2024.
צוות השחקנים והדמויות

קמילה מנדס – אנה
ארצ'י רנו – ויליאם
מריסה טומיי – קלייר דופרי
לנה אולין – קתרין לארוש
אנתוני הד – ג'וליאן מרקס
סאוירסה-מוניקה ג'קסון – איימי
פולה אוונס-אקינגבולה - רנה
רייצ'ל מתיוס – סוזט
אנדרו שולץ
גרגורי מונטל
תומאס קרצ'מן
הפקה

באוגוסט 2022, דווח כי קמילה מנדס וארצ'י רנו לוהקו לצוות השחקנים, ובנוסף נמסר כי תהליכי ההפקה החלו בממלכה המאוחדת. בספטמבר 2022, הוכרז שמריסה טומיי ולנה אולין הצטרפו לצוות השחקנים.
הפצה

הסרט עלה לשידור בספק שירות הזרמת המדיה "אמזון פריים וידאו" ב-9 בפברואר 2024.
הערות שוליים

↑  "Upgraded Press Kit". Amazon MGM Studios. December 26, 2023. Retrieved December 26, 2023.
1 2 3  Grobar, Matt (August 18, 2022).
"Riverdales Camila Mendes To Exec Produce & Star Opposite Archie Renaux In Gulfstream Pictures' Rom-Com Upgraded From Director Carlson Young". Deadline Hollywood. Retrieved September 2, 2022.
1 2  Grobar, Matt (September 1, 2022).
"Marisa Tomei & Lena Olin Join Carlson Young's Rom-Com 'Upgraded' For Gulfstream Pictures". Deadline Hollywood. Retrieved September 2, 2022.
1 2 3 4 5 6  Grobar, Matt (October 28, 2022).
"Andrew Schulz & 'Do Revenge's Rachel Matthews Among Six New Additions To Gulfstream's Rom-Com 'Upgraded'". Deadline Hollywood. Retrieved November 3, 2022.
↑  London, Rob (September 2022).
"Marisa Tomei and Lena Olin Join Camila Mendes in 'Upgraded'". Collider. Retrieved September 2, 2022.
↑  DeVore, Britta (January 16, 2024)."Sparks Fly Between Camila Mendes and Archie Renaux in First Upgraded Trailer". Collider. Retrieved January 16, 2024.
יכין ובועז

יכין ובועז בחזית בית המקדש
יָכִין ובֹעַז הם שמות שני עמודי הנחושת שלפי המקרא הקים שלמה המלך בפתח בית המקדש הראשון. בבתי כנסת רבים, בנויים ליד ההיכל עמודים עיטוריים המזכירים את יכין ובועז.
תיאור העמודים

בספר מלכים מתואר מעשה בניית בית המקדש. בין היתר, כתוב כי בקדמת אולם הכניסה עמדו שני עמודי נחושת, שגובהם 18 אמות (כ-8 מטר), היקפם 12 אמה (כ-5.4 מטר) וראשם היה מגולף בצורת שושן:
טו וַיָּצַר אֶת שְׁנֵי הָעַמּוּדִים נְחֹשֶׁת שְׁמֹנֶה עֶשְׂרֵה אַמָּה קוֹמַת הָעַמּוּד הָאֶחָד וְחוּט שְׁתֵּים עֶשְׂרֵה אַמָּה יָסֹב אֶת הָעַמּוּד הַשֵּׁנִי. טז וּשְׁתֵּי כֹתָרֹת עָשָׂה לָתֵת עַל רָאשֵׁי הָעַמּוּדִים מֻצַק נְחֹשֶׁת חָמֵשׁ אַמּוֹת קוֹמַת הַכֹּתֶרֶת הָאֶחָת וְחָמֵשׁ אַמּוֹת קוֹמַת הַכֹּתֶרֶת הַשֵּׁנִית. יז שְׂבָכִים מַעֲשֵׂה שְׂבָכָה גְּדִלִים מַעֲשֵׂה שַׁרְשְׁרוֹת לַכֹּתָרֹת אֲשֶׁר עַל רֹאשׁ הָעַמּוּדִים שִׁבְעָה לַכֹּתֶרֶת הָאֶחָת וְשִׁבְעָה לַכֹּתֶרֶת הַשֵּׁנִית. יח וַיַּעַשׂ אֶת הָעַמּוּדִים וּשְׁנֵי טוּרִים סָבִיב עַל הַשְּׂבָכָה הָאֶחָת לְכַסּוֹת אֶת הַכֹּתָרֹת אֲשֶׁר עַל רֹאשׁ הָרִמֹּנִים וְכֵן עָשָׂה לַכֹּתֶרֶת הַשֵּׁנִית. יט וְכֹתָרֹת אֲשֶׁר עַל רֹאשׁ הָעַמּוּדִים מַעֲשֵׂה שׁוּשַׁן בָּאוּלָם אַרְבַּע אַמּוֹת. כ וְכֹתָרֹת עַל שְׁנֵי הָעַמּוּדִים גַּם מִמַּעַל מִלְּעֻמַּת הַבֶּטֶן אֲשֶׁר לְעֵבֶר שבכה [הַשְּׂבָכָה] וְהָרִמּוֹנִים מָאתַיִם טֻרִים סָבִיב עַל הַכֹּתֶרֶת הַשֵּׁנִית.
תיאור דומה מופיע גם בספר ירמיהו.
על פי רש"י, נוצקו שני העמודים כעמוד חלול, אחד ארוך מנחושת שאורכו 35 אמה ועוביו 4 אצבעות (7.6 ס"מ), ולאחר היציקה, נחתך לשני עמודים באורך 17.5 אמה, עם תוספת בעיצוב אחר בגובה חצי אמה, ששימשה כנראה כתפס לכותרת. כותרות העמודים היו בדמות שושנים, והיה מי ששיער שעל פי צורה זו אומץ סימן המגן דוד בעם היהודי.